
Iepirkums: Ēdināšanas pakalpojums VSIA “Rīgas psihiatrijas un narkoloģijas centrs” vajadzībām (3) (turpmāk – Iepirkums)
Iepirkuma ID Nr. RPNC/2024/22
Valsts sabiedrības ar ierobežotu atbildību “Rīgas psihiatrijas un narkoloģijas centrs” (turpmāk tekstā – Pasūtītājs vai RPNC) Iepirkuma komisijas (turpmāk tekstā – Komisija) atbildes (3) pretendenta jautājumiem.

1. Pretendenta jautājums. Lūdzams precizēt (saskaņot) veģetārajai, vegānu un  5.diētai ar cipariem un tekstā rakstītos ēdienreižu skaitus, tie atšķiras.
Komisijas atbilde. Diētai – veģetārā, vegānā, nr. 5 nodrošināt 4 ( četras)  ēdienreizes dienā.
2. Pretendenta jautājums. Lūdzam precizēt ēdienreižu skaitu 7.diētai – 4 (četras) vai 5 (piecas) ēdiereizes un arī zondes diētai – 5 (piecas) vai 6 (sešas) ēdienreizes?
Komisijas atbilde. Diētai Nr. 7 nodrošināt 5 ( piecas)  ēdienreizes dienā un zondes diētai nodrošināt 6 ( sešas) ēdienreizes dienā.
3. Pretendenta jautājums. Atkārtoti lūdzam dot pilnvērtīgu aprakstu 7. diētai. No sniegtā apraksta nav skaidrs, vai rupjmaize (un arī cita maize!) ir iekļaujama šajā diētā vai nav.
Komisijas atbilde. Ēdienreizē paredz baltmaizi, sviestu, cukuru un to izsniedz  saskaņā ar ēdienkarti. Tauku daudzums jānodrošina pārsvarā uz nepiesātināto taukskābju rēķina. Ēdienkartē paredzētajām olbaltumvielām ir jābūt ar augstu bioloģisko vērtību ( gaļa , zivis, piens un tā produkti, ola ). Lai mazinātu kālija daudzumu, dārzeņus vārīt, pēc tam ūdeni noliet. Mazināt to dārzeņu, augļu lietošanu, kas satur daudz kāliju, to vietā lietot ogas. Kartupeļus lietot tikai vārītus, nelielā daudzumā. Gatavojot ēdienu, sāli nepievieno, neizmantot gatavos produktus, kuru sastāvā jau ir sāls (siļķes, konservēti produkti u.c.). Lai ierobežotu fosfora daudzumu, izvairīties no pilngraudu produktu, klijas saturošu graudaugu lietošanu, pārsvarā lietot rafinētos ogļhidrātus (baltmaize, rīsi, manna, makaroni, u.c.). Ierobežot produktus, kas varētu pastiprināt gāzu veidošanos zarnās (piemēram, kāposti), izvairīties no pākšaugu lietošanas.
4. Pretendenta jautājums. Lūdzam sniegt skaidrojumu vai atiecība uz zondes diētu ir jāievēro visas iepirkuma dokemntācijā norādītās prasības (jā jā, tad ar ko zondes diēta atšķiras no 1a diētas?).
Komisijas atbilde. Zondes diētai ir jānodrošina viss atbilstoši diētai tehniskajā  specifikācijā minētais, galvenā atšķirība ir enerģētiskās vērtības un tauku zemākās robeža ievērošana.
Komisija pārskatīs diētu specifikācijas un veiks attiecīgus grozījumus iepirkuma nolikumā.

Atbildes pretendenta jautājumiem sagatavotas saskaņā ar 2024. gada 2. maija sēdē pieņemtajiem Komisijas lēmumiem (protokols Nr. 22-4, dat. 02.05.2024.).

